QORTI CIVILI PRIM'AWLA ONOR IMHALLEF ANNA FELICE Illum 03 ta' Dicembru, 2019 Il-Qorti: Rat ir-rikors ta' Christine Spiteri Camilleri u Alexandru AlKalbash Szabadka li permezz tieghu, ghar-ragunijiet moghtija, talbu lil din il-Qorti zzomm lil Ta' Dernis Limited milli tbiegh, tnehhi, tiddisponi inter vivos sew b'titolu oneruz jew gratuwitu, tassenja jew b'xi mod iehor taljena inkella tikkapparra bi drittijiet reali favur terzi, l-art fabrikabbli bl-arja taghha u s-sottosuol taghha tal- kejl ta' cirka mitejn u tnejn u sebghin metri kwadri (334m0). Rat ir-risposta tas-socjetà intimata. Ikkunsidrat illi l-Art. 873 tal-Kap. 12 jipprovdi testwalment illi: "(1) L-iskop tal-mandat ta' inibizzjoni hu dak li jżomm persuna milli tagħmel kwalunkwe ħaġa li tkun li tista' tkun ta' preġudizzju għall-persuna li qed titlob il-mandat. (2) Il-qorti m'ghandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l- jeddijiet tar-rikorrent, u li dak ir-rikorrent prima facie jidher li għandu dawk il-jeddijiet." ta' dawn fil-kuntest tal-fuq citat il-Qrati L-insenjament provvediment tal-ligi huwa car u ben stabbilit. Il-Qorti tenfasizza illi kull ezami li taghmel hi f'dan l-istadju jibqa' limitat ghal dak li jidher mad-daqqa t'ghajn, b'dana illi l- vertenza fil-mertu tibqa' rizervata ghal dik il-Qorti li tkun qeghda tisma' u taqta' l-kawza. Dan premess, jidher mad-daqqa t'ghajn li r-rikorrenti u l- intimata iffirmaw konvenju fil-21 ta' Gunju 2018 li permezz tieghu s-socjetà Ta' Dernis obbligat ruhha li tbiegh lir-rikorrenti terraced house fi stat "shell" li kellha tigi mibnija fuq l-art mertu ta' din il-procedura. Il-konvenju gie estiz sat-30 ta' Settembru 2019. Id-dar baqghet ma nbnietx ghal diversi ragunijiet. Il-partijiet ma ftehmux dwar estensjoni ulterjuri tal- konvenju u ghalhekk ir-rikorrenti pprocedew b'kawza li tinsab pendenti quddiem il-Qorti diversament presjeduta. Is-socjetà rikorrenti tilqa' ghat-talba b'diversi argumenti li din il-Qorti hija tal-fehma li kollha jmorru oltre mill-parametri li ghandha l-procedura odjerna. Jekk tiddeciedi dwarhom tkun qed taqta' l-kawza. Is-socjetà intimata ssostni li ma jezisti ebda jedd x'jigi protett u dan ghaliex il-kawza digà miftuha mhijiex ser twassal ghal dak li qeghdin jippretendu l-intimati. Ta' Dernis issostni wkoll li l-binja baqghet ma tlestitx ghaliex l- istess rikorrenti bdew jitolbu diversi bidliet li kienu jirrikjedu tibdil fil-permessi. Il-Qorti tqis li din hija konsiderazzjoni li ghandha tibqa' rizervata ghall-kawza fil-mertu. Dwar il-pregudizzju rrimedjabbli li r-rikorrenti jsostnu li ser isofru jekk l-art tinbiegh, din il-Qorti tqis li l-istess rikorrenti ghandhom ragun. Ir-rikorrenti jridu dik id-dar fuq dik l-art. Jekk l-art tinbiegh ma jkunu jistghu jottjenu dak li jridu qatt izjed. Finalment, is-socjetà rikorrenti ssostni li l-art soggetta ghal mandat odjern hija ferm akbar minn dik li fuqha ghandha tinbena d-dar progettata, però ma ngab lill-Qorti ebda hjiel tal- kejl li fuqu ser tinbena d-dar. Madanakollu il-Qorti tqis li l- istess rikorrenti m'ghandhom ebda hjiel ta' jedd fuq it-totalità tal-art u ghalhekk il-mandat qieghed jigi milqugh limitatament fuq dik il-parti tal-art li fuqha kellha tinbena d-dar ghar- rikorrenti. Ghaldaqstant tilqa' taqta' u definittivament it-talba ta' Christine Spiteri Camilleri u Alexandru Debrincat Szabadka kif dedotta fir-rikors tal-1 ta' Novembru 2019 b'dana però limitatament ghal dik il-parti tal-art li fuqha kellha tinbena d-dar oggett tal-konvenju tal-21 ta' Gunju 2018 kif estiz. L-ispejjez jibqghu rizervati ghall-gudizzju finali. il-Qorti